133. löggjafarþing 2006–2007.

Þskj. 1154 — 337. mál.

Svar

iðnaðarráðherra við fyrirspurn Önnu Kristínar Gunnarsdóttur um opinber störf á lands
byggðinni.

Fyrirspurnin orðast svo:

1.	Hvað hurfu mörg opinber störf af landsbyggðinni á árunum1995–2000 annars vegar og 2001–2005 hins vegar, skipt eftir gömlu kjördæmunum? Hve mörg opinber störf voru flutt til sömu svæða á sömu tímabilum?

2.	Hvað hurfu mörg opinber störf frá a) Ísafirði, b) Akureyri og c) Egilsstöðum á sömu tímabilum og hve mörg opinber störf voru flutt þangað?

Ráðuneytið fór þess á leit við Byggðastofnun að afla umbeðinna upplýsinga og byggir ráðuneytið svar sitt á upplýsingum sem bárust frá stofnuninni, sbr. eftirfarandi töflur.

* Heilbrigðis- og tryggingamálaráðuneytinu reyndist ókleift að svara fyrirspurninni vegna umtalsverðra breytinga á upplýsingakerfum.

Verulegir örðugleikar voru við öflun upplýsinga vegna fyrirspurnarinnar, sér í lagi vegna breytinga á upplýsingakerfum ráðuneytanna á umræddu tímabili. Rétt er að vekja athygli á því að mikill munur er á breytingu á fjölda starfa annars vegar og fjölda ársverka hins vegar.

Fá ráðuneyti svöruðu til um fjölda fluttra starfa til og frá einstökum kjördæmum, því er ekki hægt að birta sundurliðaðar tölur heldur einvörðungu nettótölu um fjölgun eða fækkun. Loks er rétt að hafa í huga að ekki er hægt að fullyrða að svör einstakra ráðuneyta séu fylli
lega sambærileg.